O castiello de Dintagell (Kastell Dintagell en cornuallés; Tintagel Castle en anglés) ye un castiello d'o sieglo XIII, hue en runas, construyito en estilo normando en o lugar de Dintagell (Cornualla, Reino Uniu). Encara que se diz que se troba situato en una isla, de feito ye en una peninsula, encara que con muita erosión y tendencia a esdevenir una isla. O castiello, construyito dencima d'una antiga fortaleza romana, ye vinclato a la leyenda arturica (d'o Rei Artús) establita por Godofré de Montmouth, qui fació d'iste castiello o puesto a on Uther Pendragon seduciba a Igraine y enchendraba a Artús.